અમારી એક બ્રાંચ શહેરના પછાત વિસ્તારમાં છે અને ત્યાંની મહિલા કર્મચારીઓને નોટબંધી દરમિયાન ખૂબ ખરીબ અનુભવ થયો હતો. એક દિવસ તે બ્રાંચમાં કોઇ પુરૂષ કર્મચારીઓ નહોતા, માત્ર મહિલા કર્મચારી કામ કરતા હતા, ત્યારે બેન્કની બહાર કેટલાક લોકોની ભીડ જમા થઇ ગઇ હતી. એ લોકો નશામાં હતા અને તેમણે બેન્કનો દરવાજો તોડવાનો પ્રયાસ કર્યો હતો. પરિસ્થિતિ વણસતા તેમણે પોલીસને જાણકારી આપી. આ દરમિયાન બેન્કના મહિલા કર્મચારીઓ ખૂબ ડરી ગયા હતા. જો કે, કોઇ ગંભીર ઘટના બને તે પહેલા પરિસ્થિતિ કાબૂમાં આવી ગઇ હતી.